Beslag gelê op ‘vervalste Hitler-skilderye’ | Netwerk24
Beslag gelê op ‘vervalste Hitler-skilderye’
12 Februarie 2019 09:52
Vyf skilderye wat glo vervalsings is van werke deur die Nazi-leier, Adolf Hitler, is Saterdag op ’n veilig in Duitsland aangebied, maar nie verkoop nie.
Een van Hitler se skilderye. Foto: Getty Images
Die veiling is in Neurenberg gehou.
Ondersoekers het drie dae voor die veiling beslag gelê op 63 ander skilderye wat aan Hitler toegeskryf word, maar na vermoed word, vervals is, berig ABC.
Daar is geen bod op Saterdag se veiling gemaak nie.
Die BBC berig dat die kunswerke geteken is “AH” of “A Hitler”.
’n Ondersoek is begin teen ongeïdentifiseerde individue “wat vermoedelik dokumente vervals het, en weens poging tot bedrog”, het Antjie Gabriels-Gorsolke, hoofaanklaer van Neurenberg-Fürth, aan AFP gesê.
Sy het aan The Guardian gesê as die skilderye vervalsings is, sal hulle probeer vasstel wie wat in die eienaarskapsketting geweet het.
Meer oor: Duitsland | Hitler
Britse paartjie tronk toe wat aan neo-Nazi-groep behoort
Zuma herinner só aan Hitler
Hof bevind paartjie wat hul baba Hitler noem skuldig